Artêşa tirke ya îşxalkere qezaya Zirganî ya Kantonê Hesekê û qezayê Til Temirî serê sibayî ra nata bi giranî dayî bombayan ver.
Bombardumanê vera dewa Til Cumayî ya Til Temirî de 3 citkarê ke axpînanê xo de xebitîyayêne birîndar bîyî. Dîya zanayene ke Lûey Xelîl Hemad (20), Ridwan Tirkî El-Tihêmî (30) û Eymen Elî El-Ehmed (25) wedarîyayî nêweşxaneyan.
Xelîl Hemadê birîndarî ANHA rê qisey kerd û vat: ''Ma axpîn de bîyî. Bombarduman de ma axpînî ra vejîyayî la dima agêrayî. O çax topî varayî ma ser.''
Ame parekerdene ke bombarduman de adir kewt erazîyanê dewa Ebûşî ya Til Temirî.
